钦定古今图书集成/明伦汇编/氏族典/第162卷 > 韩奕
## 钦定古今图书集成/明伦汇编/氏族典/第162卷 > 韩奕

按《陕西通志》：“奕本卫后所人，字大之。家贫不能受读，
以赋役见辱于军吏，始奋志向学。登正德中进士，授
四川新都令，持己廉慎，莅政平易。擢监察御史，奉命
巡盐两浙。时值矿徒啸聚，横行州县，奕曰：‘盐法不过
商估一年利害耳。今变起不灭，祸延不浅’。多方招抚，
于是大群解散。后陞四川佥事，致仕，为陶穴之居，于”
城南，教授生徒，讲明“性命之学”，一时隽髦多出门下。
暇则引水灌园，设灶烹药，澹然自得，垂三十年。